User:Min Myo Thu/sandbox

ဒေါက်တာအေးမင်းထူးသည် မြန်မာနိုင်ငံသား ဆရာဝန်၊ စာရေးဆရာနှင့် အရေပြားအထူးကုဆရာဝန်တစ်ဦး ဖြစ်သည်။ ဖခင် ဦးအောင်ထူးနှင့် မိခင် ဒေါ်နူနူတို့မှ ၁၉၈၇ခုနှစ် ဩဂုတ်လ (၂၃)ရက်နေ့တွင် မန္တလေး ပြည်သူ့ဆေးရုံကြီးတွင် မွေးဖွားခဲ့သည်။ မွေးချင်းသုံးယောက်အနက် အငယ်ဆုံးသားဖြစ်ပြီး ငယ်စဉ်ကတည်းက ပန်းချီ၊စာပေ၊အနုပညာကို ဝါသနာပါခဲ့သည်။ လေးတန်းကျောင်းသားအရွယ်တွင်စတင်၍ ပန်းချီပြိုင်ပွဲများ၊ ပုံတူကာတွန်း ပြိုင်ပွဲများတွင် ဝင်ရောက်ယှဉ်ပြိုင်ရာ ဆုတံဆိပ်အသီးသီး ရရှိခဲ့ဖူးသည်။ ဖခင်ဖြစ်သူမှာ လက်ထောက်မန်နေဂျာ (သစ်ထုတ်ရေး) ဝန်ထမ်းတစ်ဦးဖြစ်သဖြင့် ဖခင်တာဝန်ထမ်းဆောင်ရာ ဒေသအသီးသီးသို့ ပြောင်းရွေ့နေထိုင်ခဲ့ရသည်။ ပျဉ်းမနားမြို့ ကန်နားကျောင်းတွင် ၃တန်းထိ ပညာသင်ကြားခဲ့ပြီး လေးတန်းကျောင်းသားအရွယ်တွင် မုံရွာမြို့သို့ ထပ်မံပြောင်းရွေ့ခဲ့ရသည်။ မုံရွာမြို့ ပေပင်ကျောင်းတွင် (၄)တန်းအောင်ခဲ့ပြီး မုံရွာ အ.ထ.က(၃)တွင် အလယ်တန်းတက်ရောက်သင်ကြားခဲ့သည်။  (၁၀)တန်းကို မန္တလေးမြို့မှ သုံးဘာသာ ဂုဏ်ထူးဖြင့် အောင်မြင်ခဲ့ပြီး ၂၀၀၃ ခုနှစ်တွင် ဆေးတက္ကသိုလ် (မန္တလေး)သို့ တက်ရောက်ပညာသင်ကြားခဲ့သည်။ ၂၀၁၀ ခုနှစ်တွင် M.B.,B.S (MDY) ဘွဲ့ရရှိခဲ့သည်။

စာရေးဆရာဘဝ
၂၀၁၁ ခုနှစ်မှစတင်၍ ဆေးပညာဆောင်းပါးများ စတင်ရေးသားခဲ့သည်။ ပထမဆုံးရေးသားသည့် “အအေးမိတုပ်ကွေးကင်းဝေးအောင်”ဟူသော ဆောင်းပါးကို Health Care ဂျာနယ် တွင် ဖော်ပြခံခဲ့ရပြီး စာပေလောကထဲသို့ စတင်ဝင်ရောက်ခဲ့သည်။နောက်ပိုင်းတွင် Health Digest ဂျာနယ်၊Good Health ဂျာနယ်၊ Health for all မဂ္ဂဇင်းနှင့် ဇီဝကမဂ္ဂဇင်းတို့တွင် ကျန်းမာရေးဆောင်းပါးများ ရေးသားခဲ့သည်။ ၂၀၁၃ခုနှစ်မှ စတင်၍ ကျန်းမာရေး၊ဆေးပညာများကို ကိုယ်ပိုင်စာမျက်နှာဘလော့ခ်ပေါ်တွင် ရေးသားဝေမျှပေးခဲ့သည်။ ထို့်နောက် မန္တလေးမြို့ထုတ် ရတနာပုံသတင်းစာတွင် အပတ်စဉ်ရေးသားခဲ့ပြီး လူသိများလာခဲ့သည်။ သုတစာပေများကိုသာမက ရသစာပေများကို ၂၀၁၄ခုနှစ်မှ စတင်ရေးသားခဲ့သည်။ ပထမဆုံးစတင်ရေးသားခဲ့သည့် ဝတ္တုတိုမှာ "တော်ဝင်ပန်းသို့..." ဖြစ်ပြီး ၂၀၁၆တွင် "ကောင်းကင်သစ်ကို ဖွင့်လှစ်ခြင်း" ဝတ္တုရှည်ကို ရေးသားထုတ်ဝေခဲ့သည်။ ၂၀၁၇ ခုနှစ်တွင် "တစ်ပတ်အတွင်း ဝိတ်ချနည်း"စာအုပ်ကို ထုတ်ဝေခဲ့ပြီး ရောင်းအားအကောင်းဆုံးစာအုပ်ထဲတွင် ပါဝင်လာသည်။ ၂၀၁၇တွင် ဇီဝကမဂ္ဂဇင်းနှင့် နှစ်လတကြိမ်ထုတ် beauty secrets အလှအပ မဂ္ဂဇင်းတို့တွင် အယ်ဒီတာအဖွဲ့ဝင်အဖြစ် စတင်တာဝန်ယူဆောင်ရွက်ခဲ့သည်။ အိန္ဒိယဆေးပညာဂျာနယ်တွင်လည်း ဆောင်းပါးများ ရေးသားလေ့ရှိသည်။ လက်ရှိချိန်ထိ ကျန်းမာရေးဆောင်းပါး၊ အမေးအဖြေအပါအဝင် ဆောင်းပါးပုဒ်ရေ (၇၀၀)ကျော်ခန့် ရေးသားခဲ့ပြီးဖြစ်သည်။

ပညာရေး
၂၀၁၃ တွင် family medicine certificate၊ ၂၀၁၉ တွင် Pg.Dip.Derma (UK) ကိုတက်ရောက်ခဲ့ပြီး M.Sc Dermatology (UK) အရေပြားအထူးကုဘွဲ့ ဆက်လက်ရရှိခဲ့သည်။ ၂၀၂၀တွင် အမေရိကန်အလှအပရေးရာ အဖွဲ့အစည်းမှ ပေးအပ်ချီးမြှင့်သော Dip.Aesthetic medicine ဒီပလိုမာဘွဲ့လွန်ကို ရရှိခဲ့သည်။ ထို့ပြင်ဩစတျေးလျနိုင်ငံမှ ပေးအပ်သော P.Dip. General Derm ဒီပလိုမာဘွဲ့ကို ဆက်လက်ယူခဲ့သည်။ လက်ရှိအချိန်ထိ UK, US နှင့် Australia နိုင်ငံတို့မှ ပေးအပ်သော အရေပြားနှင့် အလှအပရေးရာ ဘွဲ့လွန်၊ဒီပလိုမာပေါင်း (၅)ခု ရရှိခဲ့ပြီး ဖြစ်သည်။

ဝန်ဆောင်မှု
၂၀၁၇ မေလထဲတွင် တယ်လီနောဖုန်းကုမ္ပဏီနှင့် စာချုပ်ချုပ်ဆိုခဲ့ပြီး ကျန်းမာရေးနှင့် အလှအပရေးရာအကြံပြုချက်များကို sms မှတဆင့်ပို့ပေးခဲ့သည်။ အဆိုပါဝန်ဆောင်မှုမှာ ဆရာဝန်များထဲတွင် ပထမဆုံးဖြစ်လာခဲ့သည်။ သြဂုတ်လတွင် GNC ကုမ္ပဏီ၏ တရားဝင် Brand ambassador အဖြစ် ခန့်အပ်ခံရသည်။

ရေးသားထုတ်ဝေခဲ့သော စာအုပ်များ

 * 1) တော်ဝင်ပန်းသို့..
 * 2) ကောင်းကင်သစ်ကို ဖွင့်လှစ်ခြင်း
 * 3) တစ်ပတ်အတွင်း ဝိတ်ချနည်း